lv lv en fr eo lv lv lv sl de lv fr lv lv lv uz es lt eo lv lv lv lv lv lv lv lv lv hbs_lat lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv sl de lv it lv lv en lv lv lv lv lv lv lv lv lv lv lv lv es lv lv es lv lv lv lv lv lv es lv lv lv lv lv lv lv lv lv lv lv lv lv lv lv lv es lv lv lv lv lv en lv lv es lv lv lv lv lv lv en lv lv lv lv lv lv en lv lv en lv lv en lv lv en lv lv fr eo lv lv lv sl lv lv en lv en lv lv lv lv lv lv fr lv ru nl en sl
Eco Baltia vide | Sadzīvē radušies atkritumi kā materiāli jaunām lietām – idejas radošiem projektiem
Sadzīves un šķiroto atkritumu apsaimniekošana
Būvgružu un lielgabarīta atkritumu apsaimniekošana
Tualešu kabīņu noma un apkalpošanas serviss
Vides apsaimniekošanas transporta un iekārtu tirdzniecība
Zaļo dārzu atkritumu t.sk. lapu savākšana un izvešana
Otrreizējo izejvielu uzpirkšana un tirdzniecība
Atkritumu apsaimniekošanas teritorijas – Rīgā
Būvgružu un lielgabarītu atkritumu šķirošana
Publisko šķirošanas punktu karte
Sadzīvē radušies atkritumi kā materiāli jaunām lietām – idejas radošiem projektiem
Uzlabojoties cilvēku dzīves līmenim, mums ir iespēja iegādāties un patērēt vairāk produktus, kas rezultējas arī mūsu radītajā atkritumu apjomā. Taču daudzi mājsaimniecībās radītie atkritumi ir derīgi zaļākai dzīvei – otrreizējai pārstrādei vai atkārtotai izmantošanai.
Vides apsaimniekošanas uzņēmums Eco Baltia vide ir apkopojis radošas idejas, kā sniegt lietām otro dzīvi!
Izmanto plastmasu dekorēšanai un lietu uzglabāšanai
Plastmasa ir izturīga un funkcionāla. Pieliekot nedaudz izdomas, plastmasas sadzīves atkritumi var pārtapt dažādos mājsaimniecībā noderīgos priekšmetos.
Tu vari izveidot, piemēram:
1. Virvi no plastmasas maisiņiem
Virves un auklas saimniecībā noder vienmēr (piemēram, lai piesietu tomātu stādus siltumnīcā). Tā vietā, lai iegādātos jaunu auklu, pagatavo to no mājās atrodamajiem plastmasas maisiņiem, sagriežot un savijot tos garā „bizē”.
2. Sēšanas traukus garšaugu dārzam
Ja uzkrājušās dzērienu pudeles no plastmasas:
pārgriez uz pusēm vai sadali trijās daļās, atkarībā no tā, cik augstus trauciņus vēlies iegūt;
izgriez to apakšējās daļās nelielus caurumiņus, lai nodrošinātu augiem drenāžu;
izmanto jaunos traukus par podiņiem, lai iesētu savas mīļākās garšvielas, piemēram, baziliku, timiānu, dilles utt.
3. Viedtālruņa uzlādēšanas staciju
Ja mājās aizķērusies šampūna, losjona vai cita glīta, paliela izmēra plastmasas pudele, izmazgā to un ar asu nazi nogriez tās augšējo daļu (ja vēlies, vari izgriezt arī kādu ornamentu vai rokturi), izveidojot groziņu, kurā ievietot viedtālruni tā uzlādēšanas laikā.
Biezās plastmasas pudeles noderēs, lai izveidotu pildspalvu un zīmuļu turētājus:
sagriez to trijās daļās;
apakšējo daļu nokrāso ar aerosola krāsu;
trauka aso malu aplīmē ar pogām, dekoratīvu līmlenti vai ko citu. Veidojot dekoru bērnistabai, trauciņus vari apzīmēt, piemēram, ar dzīvnieku sejiņām.
Dod papīram un kartonam otru iespēju
Ja dzīvo mājoklī ar malkas apkuri, papīra atkritumi noderēs, piemēram, krāsns kurināšanai. Taču gan vecas avīzes, gan reklāmas bukletus vai pat grāmatas iespējams izmantot atkārtoti. Šeit ir dažas idejas, kā to izdarīt:
aplīmē vecas kartona kastes ar dekoratīvu līmplēvi un padari tās par daļu no savas mantu uzglabāšanas sistēmas – sakārto kastēs žurnālus, bērnu rotaļlietas, retāk izmantojamus virtuves piederumus utt.;
izmanto avīzes un reklāmas bukletus pasta sūtījumiem – ja nepieciešams iepakot ko trauslu, tīri papīra sadzīves atkritumi var itin labi aizstāt ierasto burbuļplēvi;
beidzoties ziemai, piepildi ar nevajadzīgajiem biroja papīriem vai avīzēm garos zābakus – tas palīdzēs apaviem saglabāt formu līdz nākamajai sezonai;
ietin papīra maisiņos vai avīzēs nenogatavojušos augļus – piemēram, avokado vai persikus, kuru nogatavošanās procesu vēlies paātrināt;
pārvērt makulatūru par dārglietu kastīti – ja, tīrot bēniņus sanācis atrast kādu Tev neinteresējošu grāmatu, sniedz tai otru iespēju – padari to par dārgumu glabātuvi! Salīmē grāmatas lapas, izgriez tās viducī taisnstūri un nokrāso jaunās kastītes ārējās un iekšējās malas. Ja vēlies, ar dekoratīvu papīru vari izrotāt arī vāku.
Ievies interjerā akcentus no stikla un keramikas
Stikls ir viens no ilgtspējīgākajiem materiāliem, un to ir ļoti viegli izmantot mājokļa dekorēšanā. Ja Tev mājās uzkrājušās stikla pudeles vai burkas, izmanto tās kā:
vāzes – nokrāso pudeles ar stikla vai tāfeles krāsām un papildini tās ar ziediem;
svečturus – apsien interesantas formas burciņām dekoratīvas lentītes vai izrotā burkas ar abpusēji līpošu līmlenti un spīdumiem;
uzglabāšanas traukus – izveido modernu pieliekamo, saberot vienādās burkās pārtikas produktus, piemēram, rīsus, griķus, makaronus, lēcas utt.
Savukārt saplēstus vai ieplīsušus keramikas traukus – vāzes, krūzītes, šķīvjus utt. var lieliski izmantot interjera priekšmetu atsvaidzināšanā vai citviet sadzīvē:
izrotā puķupodus – ja nokritis un saplīsis šķīvis, izmantojot keramikai piemērotu krāsu, tā lauskas vari apgleznot un mozaīkas rakstā pielīmēt pie vecajiem puķupodiem;
pārnes ieplīsušos traukus no virtuves uz savu radošo stūrīti – ja iemīļotajai kafijas krūzei uzradies robs, taču Tev negribas no tās šķirties, padari to, piemēram, par gleznošanas otu turētāju vai trauku, kur uzglabāt rezerves pogas;
piešķir personību foto rāmim – pielīmējot veikalā iegādātam foto rāmītim krāsainas keramikas lauskas, Tu padarīsi to krietni personiskāku. Šāds radošais projekts būs arī interesanta dāvana tuvam cilvēkam.
Ko vēl darīt, lai dzīvotu zaļāk?
Arī darbojoties radoši un atkārtoti izmantojot mājsaimniecībā nevajadzīgās lietas, pilnībā izvairīties no atkritumiem nav iespējams. Lai rūpētos par planētu un palīdzētu to saglabāt visā tās daudzveidībā, vides eksperti iesaka arī:
iespēju robežās nepirkt produktus plastmasas iepakojumā – kad vien vari, iepērcies tirgū vai specializētajos beziepakojuma veikalos;
šķirot atkritumus – stiklu, plastmasu un papīru, kā arī metāla bundžas, lai sniegtu iespēju šīm lietām pārtapt jaunos produktos. Atceries, ka ikdienā rodas arī bīstamie atkritumi (baterijas, nolietotas elektroiekārtas u.c.), ko arī nepieciešams šķirot;
izvēlēties uzticamu atkritumu apsaimniekotāju – lai būtu drošs, ka Tevis radītie atkritumi tiks atbilstoši utilizēti, nenodarot ļaunumu dabai.
Piemēram, Eco Baltia vide piedāvājumā ietilpst gan šķiroto, gan sadzīves atkritumu apsaimniekošana, ko speciālisti nodrošina, vienmēr balstoties uz normatīvajos aktos iekļautajām prasībām.
Izvēloties Eco Baltia vide atkritumu apsaimniekošanas pakalpojumus, vari būt drošs, ka saņemsi vajadzībām atbilstošākos atkritumu konteinerus un allaž savlaicīgu to iztukšošanu!
Ko drīkst mest sadzīves atkritumu konteinerā?
Lai sadzīves atkritumu apsaimniekošana noritētu efektīvi, atceries, ka sadzīves atkritumu konteineros drīkst mest tikai:
keramikas izstrādājumus, traukus un vāzes;
dažādus pārtikas un dārza atkritumus, kā piemēram, ēdiena paliekas, kafijas biezumus, novītušas puķes;
citur neizmantojamu, netīru (slapju, taukainu) iepakojumu no kartona, papīra vai plastmasas.
Visu pārējo, kas rodas ikdienā – ir jāšķiro! Tīru kartona iepakojumu, stikla pudeles un plastmasas iepakojumu vienmēr izmet tam paredzētajos šķiroto atkritumu konteineros. Ja neatrodi pie mājas šķiroto atkritumu konteineru, meklē sev tuvāko Latvijas Zaļā punkta kartē.
Domā par dabu un izvēlies atbildīgu apsaimniekotāju, kas rūpēsies, lai visi radītie atkritumi nonāktu, kur tiem pienākas!
Vairāk informācijas par sadzīves atkritumu apsaimniekošanu meklē Eco Baltia vide interneta vietnē.
Septembrī mārupieši nodevuši 6,2 tonnas videi kaitīgo un 13 tonnas lielgabarīta atkritumu
Mārupes pilsētā un pagastā noslēgusies kārtējā vides apsaimniekošanas uzņēmuma SIA “Eco Baltia vide” rīkotā elektronikas, lielgabarīta un citu videi kaitīgo atkritumu savākšana. Septembrī mārupieši otrreizējai pārstrādei nodeva vairāk nekā 3,2 tonnas nolietotās elektrotehnikas, 3 tonnas […]
SIA “Eco Baltia vide” aicina Babītes un Salas pagastu iedzīvotājus nodot elektrotehnikas, lielgabarīta un videi bīstamo atkritumus
Vides apsaimniekošanas uzņēmums SIA “Eco Baltia vide” aicina Babītes un Salas pagastu iedzīvotājus piedalīties nolietoto elektroiekārtu, lielgabarīta un mājsaimniecībā radušos videi bīstamo atkritumu bezmaksas nodošanas akcijā, kas norisināsies 20. un 21. oktobrī. Iedzīvotāji tiek aicināti […]
“Eco Baltia vide” visā Latvijā nodrošina lauksaimniecības iepakojuma savākšanu
Rudens ir periods, kad daudzās lauksaimniecībās noslēdzas sezonālie lauku darbi, pēc kuriem itin bieži uzkrājies dažāda veida iepakojums – plēve, lielmaisi jeb Big Bag, plastikāta kanniņas u.c. Lai palīdzētu saimniekiem ērtāk atbrīvoties no minētā iepakojuma, […]
Pētījums: vairāk nekā puse Latvijas iedzīvotāju iegādātos lietotu elektrotehniku, ja būtu pieejami oficiāli remonta un tirdzniecības centri
Tehnoloģiju laikmeta iezīme ir augsts dažāda veida tehnikas patēriņš un tās nomaiņa, kas ne vienmēr ir saistīta ar praktisku vajadzību aizstāt salūzušu iekārtu. Latvijas iedzīvotāji iegādājas jaunu elektrotehniku vidēji reizi četros gados, savukārt mazo sadzīves […]
Nevariet atrast kādu informāciju?
Tālrunis: 8717; 67 799 999
Adrese: Getliņu iela 5, Rumbula, Stopiņu pagasts, Ropažu novads, LV-2121
Privātuma politika            Personu datu apstrāde          Sīkdatņu politika
Lietojot ecobaltiavide.lv vietni, Jūs piekrītat sīkdatņu izmantošanai saskaņā ar mūsu Sīkdatņu politiku.